Kange saare naine Liia Sooäär hoiab elus põlist eesti veisetõugu - maakarja. "Minu elu sisu on maakari, mahetootmine ja talupidamine," ütleb ta. Liia on naine, kes teab oma missiooni väga täpselt. Säravat ja kergejalgset Uustla talu perenaist Liia Sooäärt vaadates ei tule selle pealegi, kui raskeid aegu  see naine läbi on elanud. Mõne aasta eest kaotas ta poja ja tütre, kellest lootis talu edasiviijaid. Mullu sügisel mattis abikaasa. Pärast neid lööke mõlkus tal mõttes talupidamise lõpetamine.